ประกาศคณะกรรมการวิชาชีพสาขาการแพทย์แผนไทยประยุกต์ประกาศคณะกรรมการวิชาชีพสาขาการแพทย์แผนไทยประยุกต์เรื่อง หลักเกณฑ์ วิธีการและเงื่อนไขการสอบความรู้ผู้ขอขึ้นทะเบียนและรับใบอนุญาตเป็นผู้ประกอบโรคศิลปะสาขาการแพทย์แผนไทยประยุกต์พ.ศ. ๒๕๕๑ อาศัยอำนาจตามความในมาตรา๓๓ (๒) แห่งพระราชบัญญัติการประกอบโรคศิลปะ พ.ศ. ๒๕๔๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา๒๙ ประกอบกับมาตรา ๔๓ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการวิชาชีพ สาขาการแพทย์แผนไทยประยุกต์ จึงออกประกาศไว้ ดังต่อไปนี้ข้อ๑ ประกาศนี้ เรียกว่า ประกาศคณะกรรมการวิชาชีพสาขาการแพทย์แผนไทยประยุกต์ เรื่อง หลักเกณฑ์วิธีการและเงื่อนไขการสอบความรู้ผู้ขอขึ้นทะเบียนและรับใบอนุญาตเป็นผู้ประกอบโรคศิลปะสาขาการแพทย์แผนไทยประยุกต์พ.ศ. ๒๕๕๑ข้อ๒[๑]ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในประกาศนี้ผู้สมัครสอบ หมายถึงผู้สมัครสอบความรู้เพื่อขอขึ้นทะเบียนและรับใบอนุญาตเป็นผู้ประกอบโรคศิลปะสาขาการแพทย์แผนไทยประยุกต์หมวด ๑การสอบความรู้ ข้อ๔ การสอบความรู้ของผู้สมัครสอบให้แบ่งออกเป็น ๓ ขั้นตอนดังต่อไปนี้ขั้นตอนที่๑ เป็นการสอบเพื่อประเมินความรู้ทางวิทยาศาสตร์การแพทย์พื้นฐาน ปรีคลินิกและคลินิกและกฎหมายที่เกี่ยวข้องกับการแพทย์แผนไทยประยุกต์ขั้นตอนที่๒ เป็นการสอบเพื่อประเมินความรู้ทางวิชาชีพการแพทย์แผนไทยประยุกต์ขั้นตอนที่๓ เป็นการสอบเพื่อประเมินความรู้ทักษะและหัตถการในเวชปฏิบัติการแพทย์แผนไทยประยุกต์หมวด ๒คุณสมบัติของผู้สมัครสอบ ข้อ๕ผู้สมัครสอบจะต้องมีคุณสมบัติและไม่มีลักษณะต้องห้ามดังต่อไปนี้(๑) อายุไม่ต่ำกว่ายี่สิบปีบริบูรณ์(๒)ไม่เป็นผู้มีความประพฤติเสียหายซึ่งคณะกรรมการวิชาชีพเห็นว่าจะนำมาซึ่งความเสื่อมเสียเกียรติศักดิ์แห่งวิชาชีพ(๓)ไม่เคยต้องโทษจำคุกโดยคำพิพากษาถึงที่สุดในคดีที่คณะกรรมการวิชาชีพเห็นว่าอาจจะนำมาซึ่งความเสื่อมเสียเกียรติศักดิ์แห่งวิชาชีพ(๔) ไม่เป็นผู้ติดยาเสพติดให้โทษ(๕) เป็นโรคที่คณะกรรมการวิชาชีพประกาศกำหนดว่าไม่สมควรให้ประกอบโรคศิลปะดังนี้- โรคเรื้อนในระยะติดต่อหรือในระยะที่ปรากฏอาการเป็นที่น่ารังเกียจแก่สังคม- วัณโรคในระยะอันตราย- โรคเท้าช้างในระยะที่ปรากฏอาการเป็นที่น่ารังเกียจแก่สังคม- โรคพิษสุราเรื้อรัง-โรคอื่นที่คณะกรรมการวิชาชีพสาขาการแพทย์แผนไทยประยุกต์พิจารณาเห็นว่าจะเป็นอุปสรรคต่อการประกอบโรคศิลปะสาขาการแพทย์แผนไทยประยุกต์(๖) ไม่เป็นคนวิกลจริตหรือจิตฟั่นเฟือนไม่สมประกอบข้อ๖ผู้สมัครสอบจะต้องมีความรู้ในวิชาชีพสำหรับการสอบในแต่ละขั้นตอน ดังต่อไปนี้ขั้นตอนที่๑เป็นผู้ที่ได้รับปริญญาหรือประกาศนียบัตรสาขาการแพทย์แผนไทยประยุกต์หรือเป็นผู้มีหนังสือรับรองว่าสอบผ่านรายวิชาทางวิทยาศาสตร์การแพทย์พื้นฐานปรีคลินิกและคลินิกจากสถาบันการศึกษาที่คณะกรรมการวิชาชีพสาขาการแพทย์แผนไทยประยุกต์รับรองขั้นตอนที่๒เป็นผู้ที่ได้รับปริญญาหรือประกาศนียบัตรสาขาการแพทย์แผนไทยประยุกต์จากสถาบันการศึกษาที่คณะกรรมการวิชาชีพสาขาการแพทย์แผนไทยประยุกต์รับรองขั้นตอนที่๓เป็นผู้ที่ได้รับปริญญาหรือประกาศนียบัตรสาขาการแพทย์แผนไทยประยุกต์จากสถาบันการศึกษาที่คณะกรรมการวิชาชีพสาขาการแพทย์แผนไทยประยุกต์รับรองและสอบผ่านขั้นตอนที่ ๑ และ ๒ แล้ว ทั้งนี้ตามเงื่อนไขที่กำหนดในข้อ ๑๑หมวด ๓การสมัครสอบ ข้อ๗การสอบแต่ละขั้นตอนให้มีการจัดสอบอย่างน้อยปีละ ๑ ครั้ง ทั้งนี้ ให้เป็นไปตามหลักเกณฑ์ วิธีการและเงื่อนไขที่คณะกรรมการวิชาชีพสาขาการแพทย์แผนไทยประยุกต์ประกาศกำหนดข้อ๘ ผู้สมัครสอบในแต่ละขั้นตอนให้ยื่นคำขอสมัครสอบความรู้ตามแบบท้ายประกาศนี้พร้อมด้วยเอกสารและหลักฐานต่าง ๆตามที่ระบุไว้ในแบบคำขอนั้นโดยให้ยื่นด้วยตนเองหรือส่งทางไปรษณีย์ลงทะเบียนไปที่ผู้อำนวยการกองการประกอบโรคศิลปะข้อ๙ให้คณะกรรมการวิชาชีพสาขาการแพทย์แผนไทยประยุกต์ตรวจสอบคำขอเอกสารและหลักฐานต่าง ๆ ของผู้สมัครสอบ หากถูกต้องครบถ้วนคณะกรรมการวิชาชีพสาขาการแพทย์แผนไทยประยุกต์จะแจ้งให้ผู้สมัครสอบทราบล่วงหน้าก่อนกำหนดวันสอบหากภายหลังตรวจพบว่าผู้สมัครสอบผู้ใดขาดคุณสมบัติให้ถือว่าผู้นั้นไม่มีสิทธิ์ในการสอบครั้งนั้นหรือตรวจพบว่าผู้สมัครสอบแสดงเอกสารหลักฐานอันเป็นเท็จให้ถือว่าการสอบของผู้นั้นเป็นโมฆะและสอบไม่ผ่านทุกขั้นตอนในครั้งนั้นหมวด ๔การพิจารณาผลการสอบ ข้อ๑๐ การตัดสินผลการสอบแต่ละขั้นตอน ใช้หลักการของการประเมินผลและการตัดสินผลในการกำหนดเกณฑ์ผ่านขั้นต่ำของข้อสอบที่ใช้ในการสอบแต่ละครั้งผู้เข้าสอบขั้นตอนใดมีผลการสอบเท่ากับหรือสูงกว่าเกณฑ์ที่กำหนดจะถือว่าเป็นผู้สอบผ่านขั้นตอนนั้น ถ้าผลการสอบต่ำกว่าเกณฑ์ที่กำหนดจะถือว่าสอบไม่ผ่านขั้นตอนนั้นข้อ๑๑การเก็บผลการสอบของผู้สอบผ่านเกณฑ์ในแต่ละขั้นตอนตามการตัดสินในข้อ ๑๐ให้ถือปฏิบัติตามเงื่อนไขดังนี้(๑) ผู้สอบผ่านเกณฑ์ขั้นตอนที่ ๑ สามารถเก็บผลการสอบไว้ได้ ๕ ปีนับแต่ปีที่เริ่มเก็บผลการสอบ(๒) ผู้สอบผ่านเกณฑ์ขั้นตอนที่ ๒ สามารถเก็บผลการสอบไว้ได้ ๔ ปีนับแต่ปีที่เริ่มเก็บผลการสอบการนับระยะเวลาให้นับต่อเนื่องกันตั้งแต่ปีที่ผู้สอบผ่านเกณฑ์ของขั้นตอนนั้นจนกว่าจะครบตามระยะเวลาที่กำหนดหากผลการสอบขั้นตอนใดครบตามกำหนดระยะเวลาดังกล่าวแล้วแต่ผู้สมัครสอบยังไม่สามารถสอบผ่านขั้นตอนที่ ๓ ได้ ถ้าผู้นั้นมีความประสงค์จะขอขึ้นทะเบียนและรับใบอนุญาตเป็นผู้ประกอบโรคศิลปะสาขาการแพทย์แผนไทยประยุกต์จะต้องกลับไปสมัครสอบในขั้นตอนนั้นๆ ใหม่หมวด ๕การรับขึ้นทะเบียน ข้อ๑๒เมื่อผู้สมัครสอบสอบผ่านความรู้เพื่อขึ้นทะเบียนและรับใบอนุญาตเป็นผู้ประกอบโรคศิลปะสาขาการแพทย์แผนไทยประยุกต์ทั้ง๓ ขั้นตอนแล้วให้ยื่นคำขอตามแบบ ทป.๑ พร้อมด้วยเอกสารและหลักฐานต่าง ๆตามที่ระบุไว้ในแบบคำขอนั้น โดยให้ยื่นด้วยตนเองหรือส่งทางไปรษณีย์ลงทะเบียนไปที่ผู้อำนวยการกองการประกอบโรคศิลปะสำหรับผู้มีภูมิลำเนาในส่วนภูมิภาคจะยื่นต่อนายแพทย์สาธารณสุขจังหวัดแห่งท้องที่ซึ่งตนมีภูมิลำเนาก็ได้เมื่อนายแพทย์สาธารณสุขจังหวัดได้รับคำขอพร้อมเอกสารหลักฐานให้ตรวจสอบเอกสารและหลักฐาน ถ้าเห็นว่าครบถ้วนถูกต้องตามที่ระบุไว้ในแบบคำขอแล้วให้ส่งไปยังผู้อำนวยการกองการประกอบโรคศิลปะให้เลขานุการกรรมการวิชาชีพสาขาการแพทย์แผนไทยประยุกต์ตรวจสอบคำขอเอกสารและหลักฐานต่าง ๆหากถูกต้องครบถ้วนให้เสนอคณะกรรมการวิชาชีพสาขาการแพทย์แผนไทยประยุกต์เพื่อพิจารณารับรองผลการสอบและรับขึ้นทะเบียนและออกใบอนุญาตเป็นผู้ประกอบโรคศิลปะสาขาการแพทย์แผนไทยประยุกต์และบันทึกไว้ในทะเบียนผู้ประกอบโรคศิลปะสาขาการแพทย์แผนไทยประยุกต์ต่อไปข้อ๑๓ผู้สมัครสอบที่สอบผ่านเกณฑ์ในขั้นตอนใดก่อนประกาศฉบับนี้ใช้บังคับให้ถือว่าเป็นผู้สอบผ่านเกณฑ์ในขั้นตอนนั้นๆ ตามประกาศนี้ข้อ๑๔ ในกรณีที่มีปัญหาตามประกาศนี้ให้ประธานกรรมการการประกอบโรคศิลปะเป็นผู้วินิจฉัยชี้ขาดข้อ๑๕ให้ประธานกรรมการการประกอบโรคศิลปะเป็นผู้รักษาการตามประกาศนี้ประกาศ ณ วันที่ ๑๔มีนาคม พ.ศ. ๒๕๕๑เชิดชอ เชื้อสมบูรณ์ประธานคณะกรรมการวิชาชีพสาขาการแพทย์แผนไทยประยุกต์วัชศักดิ์/จัดทำ๒๘ พฤษภาคม ๒๕๕๑โชติกานต์/ปรับปรุง๑๔ พฤศจิกายน ๒๕๕๙[๑] ราชกิจจานุเบกษา เล่ม ๑๒๕/ตอนพิเศษ ๘๖ ง/หน้า ๖๓/๒๓ พฤษภาคม ๒๕๕๑